OpenLLM-France/wikimedia huggingface dataset:
# Santa Eulàlia de Puig-oriol

Santa Eulàlia de Puig-oriol Kataluniako herria da, Osona eskualdean eta Bartzelonako probintzian kokatua. Lluçà udalerriko herriburua da. 2021 ean 180 biztanle zituen.

## Historia

905.urterako dokumentatua zegoen toki honetan bazela eliza bat. Dena den, herrigunea XVIII. eta XIX.mendeetan zehar garatu zen, ganadu bide baten ondoan.

## Eraikin interesgarriak

* Santa Eulalia eliza, XIX.mendekoa.
* Puig-Oriol masia, XX.mendekoa.

## Kataluniako Rallya

2003.urteko Kataluniako Rallyaren erlojupeko bat herri honetatik igaro zen.

## Erreferentziak

* ↑ (Gaztelaniaz) Llusá. 2021-07-22 (Noiz kontsultatua: 2022-01-28).
* ↑ (Katalanez) Santa Eulàlia de Puig-oriol. 2021-08-14 (Noiz kontsultatua: 2022-01-30).
* ↑ «Rally Catalunya» www.rallyracc.com (Noiz kontsultatua: 2022-01-30).

## Kanpo estekak

* Datuak: Q11703581
* Multimedia: Santa Eulalia de Puigoriol (Lluçà) / Q11703581
# Sam Hill

Sam Hill (Viveash, Mendebaldeko Australia, 1985eko uztailaren 21a) australiar txirrindularia da. Bi urtez jarraian UCI Munduko Downhill Txapelduna izan zen (2006-2007) Iron Horse Racing taldearekin. 2007 eta 2009ean ere UCI Gizonezko Elite kategoriako Munduko Koparen txapelduna izan da, eta gaur egunean Monster Energy Specialized taldean dago.

## Biografia

Bi urte zituela bizikletan ibiltzen ikasi zuen, eta 9 zituenerako txapelketetan lehiatzen hasi zen. Hamabi urterekin downhill espezialitatean lehiatu zen lehenengo aldiz, modalitate honekin maiteminduz. 2001ean, 16 urte zituela, Kanada eta AEB-ra joan zen karreretan parte hartzera, Munduko Txapelketan 3. sailkatuz (Junior kategorian).

## Pilotatzeko era

Zeozergatik ezaguna bada, bereziki teknikoak eta malda handiko zirkuituetan duen trebetasun handiagatik da. Lauak eta pedaleo luzeak dituen zirkuituak ez zaizkio hain ondo ematen. Ezaguna da ere "flat" pedalak (automatikoak ez direnak, hanka solte eramanez) daraman gutxietako bat delako.
2008ko Val di Sole (Italia) Munduko Txapelketa eta 2007ko Champery, Suitzako Munduko Kopako txapelketako karrerekin modalitate honetako historia liburuetan orrialde garrantzitsu bat irabazi zuen.

## Kanpo loturak

* Sam Hillen bloga.
* Youtubeko bideoa.
* Datuak: Q1380812
# Sam J. Jones

Samuel Gerald Jones (Chicago, 1954ko abuztuaren 12a) Estatu Batuetako aktore eta telebista aurkezlea izan zen. Flash Gordon filmari esker ospetsu bilakatu zen.
* Datuak: Q1498498
* Multimedia: Sam J. Jones / Q1498498
# Sam Maguire Kopa

Sam Maguire Kopa (irlanderaz Corn Sam Mhic Uidhir eta ingelesez Sam Maguire Cup, herri hizkeraz Sam edota The Sam) Irlada Osoko Futbol Gaeliko Senior Txapelketaren finaleko irabazleari ematen zaion saria da, hortaz futbol gaeliko jokalari eta zaletuen artean garaikur garrantzitsu eta estimatuena da.
Txapelketa hau udaro kanporaketaren sistemarez bidez jokatzen da eta Elkarte Atletiko Gaelikoak (GAA) antolatzen du. Finala Croke Park estadio mitikoan irailaren hirugarren edo laugarren igandean jokatzen da.
1928an Sam Maguire jokalari eta irlandar errepublikarraren omenezko izena darama, hain zuzen ere, London GAA taldean eragin handia izan zuen pertsona. Bestalde, garaikurra bereganatu zuen lehenbiziko taldea urte hartako finalean Cavan GAA taldea garaitu zuen Kildare GAA taldea izan zen. Aldiz, kopa kopuru gehien irabazi dituen taldea Kerry GAA da (denera 30), bigarrena Dublin GAA (10), laugarrena Galway GAA (9), laugarrena Meath GAA (7) eta bosgarrena Cork GAA (5).

## Kanpo estekak

* Datuak: Q3776400
# Sam Francis

Samuel Lewis "Sam" Francis (San Mateo, Kalifornia, 1923ko ekainaren 25a - Santa Monica, Kalifornia, 1994ko azaroaren 4a) estatubatuar margolari eta grabatzailea izan zen, Action painting korrontekoa.
Ameriketako Estatu Batuetako Aireko Armadan egon zen Bigarren Mundu Gerran. Maniobra batzuetan zauritu zen, eta urte batzuk eman zituen ospitalean. Han hasi zen margotzen. Artea ikasi zuen Berkeleyn.
Bere lehen eragina Mark Rothko, Arshile Gorky eta Clyfford Still bezalako margolarien espresionismo abstraktua izan zen. 1950eko hamarkada Parisen eman zuen, non tachismoak eragin zion. Asiako kulturak eta zen budismoak ere eragin zioten.
1960ko hamarkadan Kaliforniara itzuli zen. Psikoanalisiaren ondoren, arreta jarri zien bere ametsei eta subkontzientearen irudiei.
1980ko hamarkadan, oso aktibo egon zen grabatzaile gisa, eta lan ugari sortu zituen.

## Kanpo estekak

* Datuak: Q526470
* Multimedia: Sam Francis / Q526470
# Sam Kendricks

Samuel Hathorn Kendricks (1992ko irailaren 7a) pertika jauzilari estatubatuarra da. Hiru aldiz izan da AEB-etako pista estaliko txapeldun eta sei aldiz aire zabalean (2014–2019), 2016an brontzezko domina eta 2024an zilarrezkoa lortu zituen Udako Olinpiar Jokoetan. 2017ko eta 2019ko Munduko Txapelduna ere bada. 2019an, Kendricksek AEBetako pertika errekorra 6,06 m-etan ezarri zuen, Steve Hooker-en marka pasaz. Geroago, urrezko domina irabazi zuen Dohako Munduko Txapelketan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Pertika |
| 2024 | Paris | 02 ! | Pertika |
| Munduko Txapelketak ||||
| Urtea | Lekua | Domina | Proba |
| 2017 | Londres | 01 ! | Pertika |
| 2019 | Doha | 01 ! | Pertika |
| Munduko Indoor Txapelketak ||||
| Urtea | Lekua | Domina | Proba |
| 2016 | Portland | 02 ! | Pertika |
| 2018 | Birmingham | 02 ! | Pertika |
| 2024 | Glasgow | 02 ! | Pertika |
| Diamond League ||||
| Urtea | Lekua | Domina | Proba |
| 2017 | 01 ! | 01 ! | Pertika |
| 2019 | 01 ! | 01 ! | Pertika |

## Erreferentziak

* ↑ «Sam Kendricks» teamusa.org (USOC).
* ↑ Hipps, Tim. (2016-08-18). «Army Reserve officer takes Olympic bronze in pole vault» www.army.mil.
* ↑ «Men Pole Vault SR» flashresults.com.
* ↑ Shinn, Peggy. (July 27, 2019). «Sam Kendricks Sets American Record And Wins Record Sixth Consecutive Pole Vault National Title» Team USA.
* ↑ (Ingelesez) «Kendricks tops 6.06m in Des Moines| News | iaaf.org» www.iaaf.org.
# Sam Kerr

Samantha May Kerr (East Fremantle, Australia, 1993ko irailaren 10a), ezagunagoa Sam Kerr izenez, austaliar futbolari profesionala da, jokoan aurrelari postuan aritzen dena. Ingalaterrako emakumezkoen futbol Superligako Chelsea futbol taldean jokatzen du 2020az geroztik. Australiako emakumezkoen futbol selekzio nazionalarekin jokatu ohi ditu nazioarteko partidak 2009tik.

## Kanpo estekak

* Datuak: Q919634
* Multimedia: Samantha Kerr / Q919634
# Sam Maguire

Samuel "Sam" Maguire (1887, Cork konderria – 1927ko otsailaren 6a), irlandar errepublikar eta futbol gaeliko jokalari bat izan zen. Irlanda Osoko Futbol Gaeliko Finalean urtero ematen den Sam Maguire Kopak bere omenezko izena darama.
# Sam Jones

Samuel "Sam" Jones (Wilmington, Ipar Carolina, 1933ko ekainaren 24a - Boca Raton, Florida, 2021eko abenduaren 30a) estatubatuar saskibaloi jokalaria izan zen.
1957tik 1969ra NBAn jokatu zuen Boston Celtics taldean. Bill Russell eta K. C. Jonesekin batera Boston Celtics taldeak 1959tik 1966ra jarraian lortu zituen zortzi txapelketak irabazi zituen. NBAko hamar txapelketa irabazi zituen, eta Bill Russellek bakarrik gainditu zuen hamaikarekin.
* Datuak: Q440357
* Multimedia: Sam Jones (basketball) / Q440357
# Sam Gamgee

Sam Gamgee (jatorrizkoan, Samwise Gamgee) J. R. R. Tolkienen Erdialdeko Lurraldean bizi den fikziozko pertsonaia bat da. Hobbit bat da, eta Eraztunen Jauna trilogian Frodo Zorrozabalen laguntzaile leiala da. Sam Eraztunaren Komunitatearen parte da, Eraztun Bakarra suntsitzeko helburua duen taldea, Sauronen eskuetan eror ez dadin eta mundua konkista ez dezan.
Sam Frodoren lorezaina zen. Frodoren abenturara batu behar izan zen, Gandalf aztiarekin zeukan elkarrizketa pribatu bat ezkutuan entzun zuenean. Sam Frodoren lagun eta zerbitzari porrokaezina da, bere tamainarako fisikoki indartsu eta emozionalki indartsu gisa irudikatua; askotan, Frodo bidaiaren alde zailetan laguntzen du, eta, batzuetan, Frodo ahul dagoenean fisikoki berarekin kargatzen du aurrera egin dezan. Samek eraztuna eramaten du denbora tarte labur batez, orkoek Frodo harrapatu zutenean; haren indar emozionala berriro frogatzen da eraztuna Frodori itzultzen dionean. Eraztunaren Gerraren ondoren, Sam Eskualdera eta lorezain-paperera itzultzen da, eta bertan dagoela suntsitu zituzten zuhaitzak birlandatzen laguntzen du. Eskualdeko alkate hautatzen dute elkarren segidako zazpi agintalditan.
Gamgee abizena kotoi-artilerako izen lokal batetik dator, Sampson Gamgeek asmatutako bendaje kirurgiko batetik; horregatik Rosie, Samen neska-laguna, Cotton familiakoa da (kotoia). Ikerlariek Samen historiaren sinbolismoa nabarmendu dute, kristautasunaren oihartzunak baititu; adibidez, Frodo besoetan eramateak Simon Zirenekoa gogorarazten du, Kristoren gurutzea hartuta. Tolkienen ustez, Sam historiako heroia zen. Psikologoek maitasun-bidaia psikologiko gisa ikusi dute Samen bilaketa. Tolkienen biografoek adierazi dute antzekoa dela Samek eta Frodok Britainia Handiko armadako zerbitzari militarrekin duten harremana Lehen Mundu Gerran.

## Erreferentziak

* ↑ «THE GOSPEL ACCORDING TO J. R. R. TOLKIEN» graceandknowledge.faithweb.com (Noiz kontsultatua: 2024-02-14).

## Kanpo estekak

* Datuak: Q219473
* Multimedia: Samwise Gamgee / Q219473
# San Esteban (Honduras)

San Esteban Hondurasko Olancho departamenduko udalerri bat da. 1962.34 km²ko azalera du eta 2013ko datuen arabera 24029 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2394385
# San Esteban Catarina

San Esteban Catarina El Salvadorko San Vicente departamenduko udalerri bat da. 78.14 km²ko azalera du eta 2007ko erroldaren arabera 5661 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3947024
* Multimedia: San Esteban Catarina / Q3947024
# San Esteban (Txile)

San Esteban Txileko erdialdeko komuna eta hiri bat da, Valparaíso eskualdeko Los Andes probintzian kokatuta. 2002ko erroldan, 14.400 biztanle zituen.

## Kanpo estekak

* (Gaztelaniaz) San Estebanko udalaren webgunea.
* Datuak: Q187784
* Multimedia: San Esteban, Chile / Q187784
# San Esteban Atatlahuca (udalerria)

San Esteban Atatlahuca Mexikoko udalerri bat da. Oaxaca estatuan kokatua dago. 2010ean 3.974 biztanle zituen 110,15 km²ko azaleran. Herriburua [[San Esteban Atatlahuca (San Esteban Atatlahuca)|San Esteban Atatlahuca]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3893346
# San Esteban Elkartea

San Esteban Elkartea Gipuzkoako Astigarreta, Zerain, Gudugarreta, Mutiloa eta Ormaiztegiko herriek 1617. urtean osatu zuten elkartea izan zen. Gipuzkoako Batzar Nagusietara guztien artean ordezkari bakarra bidaltzearren eta, hartara, gastuak gutxitzearren, eratu zuten elkartea. 1637. urtean Zegamako herria batu zitzaien, eta Zegamako Elkartea bihurtu zen harrezkero. 1725. urtean deuseztatu zen Zegamako Elkartea. Jatorrizko San Esteban elkartetik Mutiloako herriak iraun zuen soilik elkartean, desagertu zen arte. Zeraingo herriak 1662. urtean utzi zuen elkartea, eta Astigarretak, Gudugarretak eta Ormaiztegik 1679an utzi zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12266852
# San Estanislao (Paraguai)

San Estanislao Paraguaiko udalerri bat da, San Pedroko departamenduan kokatua. 2625 km²ko azalera du eta 2017ko estimazioen arabera 100395 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q1093463
# San Esteban (Derio)

    Artikulu hau Derioko auzoari buruzkoa da; beste esanahietarako, ikus «San Esteban».
San Esteban Derioko auzoa da. Herriko erdigunean dago, izen bereko baselizaren inguruan.

## Erreferentziak

* ↑ Euskal Herriko leku (2017-04-04) Toponimiaː Derio Euskaltzaindia.

## Kanpo estekak

* Datuak: Q48750734
# San Esteban (argipena)

San Esteban gaztelaniazko izen bat da. Jatorrizko esanahian, Erromatar Eliza Katolikoak santutzat onartu dituen Done Eztebe izeneko gizasemeak adierazten ditu, eta hainbat toki izendatzeko erabili da:

## Euskal Herriko auzoak

* San Esteban, Bizkaiko Karrantza udalerriko auzoa.
* San Esteban, Bizkaiko Derio udalerriko auzoa.
* San Esteban Trebiñu, Arabako Trebiñu udalerriko auzoa.
* San Esteban Galdames, Bizkaiko Galdames udalerriko auzoa.
* San Esteban, Gipuzkoako Tolosa udalerriko auzoa.
* San Esteban edo Urdaiaga, Usurbilgo auzoa.

## Espainiako udalerriak

* Miño de San Esteban, Soria probintziako udalerria.
* San Esteban de Gormaz, Soria probintziako udalerria.
* San Esteban de Litera, Huesca probintziako udalerria.

## Eraikinak

* San Esteban eliza, Oiartzungo eliza.

## Ikus, gainera

* Doneztebe (argipena)
# Sara Andrés Barrio

Sara Andres Barrio (Madril, 1986ko abuztuaren 21a) madrildar maistra eta atleta paralinpikoa da, eta abiadura eta luzera jauziko probetan lehiatzen da nazioarteko atletismo lehiaketetan. Udako Paralinpiar Jokoetan parte hartu zuen 2016an, 2020an zein 2024an. Munduko brontzezko domina bikoitza du, eta Europako zilarrezko domina abiaduran.

## Bizitza

Sarak hanka biak galdu zituen 2011n izandako auto istripu batean; karate eta tenis amateurrean jarduten zuen, istripua izan aurretik.
Sarak haurrentzako liburu bat idatzi zuen, 2019an argitaratua, ¿Sabes quién soy? (Badakizu nor naizen?) izenburupean. Zaletasun eta ezintasun ezberdinak dituzten bost pertsonaiaren 36 orrialdeko liburu ilustratua da; pertsonaiek euren egunerokoa nola bizi duten azaltzen du liburuak, eta estereotipoak apurtu. Villanueva de la Cañadan ere lan egiten du lehen hezkuntzako irakasle lanetan; eszedentzia hartu zuen 2019an, 2020ko Udako Joko Paralinpikoetarako prestatzeko eta entrenatzeko.
Kirol egokitua dela eta hauxe san zuen:
   «Nahi dudana da umeek txikitatik ikustea beste errealitate batzuk existitzen direla, abenturak eta istorioak kontatzea, errespetua edo enpatia bezalako balioak. Eta, batez ere, kaletik joan eta pertsona itsu bat txakur gidari batekin edo gurpil aulkian edo protesiekin ikusten dutenean, ez daitezela beldurtu. Ez diezaiotela beldurrik izan errealitate arrotz horri, baizik eta ezaguna izan dadila haientzat, eta, batez ere, erreferentziak izan ditzatela.»

### Paralinpiar Jokoak

2024an Parisen 10. postua lortu zuen ñuzera jauzian, 100 metroko lasterketan 4. postua.

## Erreferentziak

* ↑ «Sara Andres Barrio - IPC Profile» ipc.infostradasports.com.
* ↑ «Sara Andres Barrio — Perfil» Paralímpicos.
* ↑ «Sara Andrés, la atleta biónica que vuela más allá de los límites» dxtadaptado.com.
* ↑ «Sara Andrés Barrio: la atleta paralímpica que enseña a los niños a aceptar la discapacidad» Runners World.
* ↑ «Sara Andrés Barrio» Palabras de Agua.
* 1 2 (Gaztelaniaz) González, Sara. (2024-09-05). «Sara Andrés, una profesora de primaria y medallista en París: “Quiero que los niños vean desde pequeños que existen otras realidades”» El País (Noiz kontsultatua: 2024-09-14).
* ↑ (Gaztelaniaz) González, Sara. (2024-09-05). «Sara Andrés, una profesora de primaria y medallista en París: “Quiero que los niños vean desde pequeños que existen otras realidades”» El País (Noiz kontsultatua: 2024-09-14).

## Kanpo estekak

* Datuak: Q111994924
# Sara Azurza

Sara Azurza Eskisabel (Donostia, Gipuzkoa, 1997) abeslaria da.

## Biografia
### Formakuntza

Familiatik zetorkion musikarako zaletasuna eta 15 urterekin hasi zen kantu klaseak hartzen, gitarra ere ikasitakoa da. Bartzelonan, Montrealen, Londresen ere egin ditu ikasketak.

### Musikari ibilbidea

Oso gazte hasi zen, 17 urte zituenean, ETB1eko Kantuan izeneko programan parte hartu zuen, eta han ezagutu zuen Iker Lauroba epaimahaikidea lanetan ari zena. Berarekin kolaboratzen hastea proposatu, eta haren bidez ezagutu zituen artista eta lagun gehiago. Bereak ez ziren proektuekin hasi zen.
Soula da bere gustuko estiloa, abesterako orduan.Txikitako erreferentea Amy Winehouse zen. Gustatuko litzaioke soularen ate hori irekitzea Euskal Herrian.
Arte garaikideko enpresa batean egiten du lan, hortaz, kulturarekin oso harreman estua dauka.

## Diskografia

* Theorein (2018, autoekoizpena) - 5 abestiko EP-a
* Hemen berriro.

## Erreferentzia

* ↑ Sara Azurza donostiarrak lehen lana argitaratu du. (Noiz kontsultatua: 2018-01-26).
* ↑ Theorein. (Noiz kontsultatua: 2018-01-26).
* ↑ «Emozioak akordeen oinarrian» www.badok.eus (Noiz kontsultatua: 2023-02-11).

## Kanpo estekak

* Elkarrizketa: Ez digute irakatsi emozioak kudeatzen Berria, 2021.07.08
* Datuak: Q47498285
# Sara Beirão

Sarah de Vasconcelos Carvalho Beirão, Sara Beirão izenez ezagunagoa, (Tábua, 1880ko uztailaren 29a – ibidem, 1974ko maiatzaren 21a) portugaldar idazle, kazetari, filantropo eta emakumeen eskubideen aldeko ekintzailea izan zen.

## Bizitza

Maria José da Costa Mathias eta Francisco de Vasconcellos Carvalho Beirãoren alaba, 1880ko uztailaren 29an jaio zen Tábuan. Porton ikasi zuen eta 18 urterekin hasi zen kazetari gisa lan egiten, besteak beste, O Tabuense eta Humanidade aldizkarietan, Álvaro de Vasconcelos izengoitia erabiliz.
1910ean, António da Costa Carvalhorekin ezkondu zen. 1928an Lisboara joan ziren bizitzera, non Sara Grupo das Treze talde feministan sartu zen. Gainera, Portugalgo Emakumeen Kontseilu Nazionaleko kide izan zen. 1935etik 1941era kontseilu honetako presidentea izan zen.
Emakumeen eskubideen eta genero berdintasunaren defentsan egindako aktibismoaz gain, Beirão filantropoa ere izan zen, eta haurrei eta adinekoei laguntza ematean zentratu zen. 1964an Sarah Beirão eta António Costa Carvalho Fundazioa sortu zuen, Tábuan erretiratutako artista eta idazleentzako etxe bat irekitzeko.
Literaturan, Sara Beirãok batez ere fikzioa idazten zuen, helduentzat zein haurrentzat. XX. mendeko portugaldar idazle arrakastatsuenetako bat izanik, 16 liburu argitaratu zituen, bi ipuin bilduma barne.
Tábuan hil zen 1974ko maiatzaren 21an, 93 urte zituela.

## Lanak

* Serões da Beira (1929)
* Cenas Portuguesas (1930)
* Amores no Campo (1931)
* Raul (1934)
* Os Fidalgos da Torre (1936)
* O Solar da Boa Vista (1937)
* Clara (1939)
* Sozinha (1940)
* Surpresa Bendita (1941)
* Alvorada (1943)
* Prometida (1944)
* Triunfo (1950eko hamarkada)
* Manuel Vai Correr Mundo (1950eko hamarkada)
* Um Divórcio (1950)
* Destinos (1955)
* A Luta (1972)

## Erreferentziak

* 1 2 3 (Portugesez) Esteves, João. «Sara Beirão» Silêncios e Memórias 2010-12-09 (Noiz kontsultatua: 2023-12-20).
* 1 2 (Portugesez) «Da. Sarah de Vasconcelos Carvalho Beirão» Fundação Sarah Beirão/António Costa Carvalho (Noiz kontsultatua: 2020-06-21).
* ↑ (Portugesez) «A nossa fundação está cheia de história» Fundação Sarah Beirão/António Costa Carvalho (Noiz kontsultatua: 2020-06-21).
* ↑ (Portugesez) «Fundação Sarah Beirão / António Costa Carvalho» Portal Municipal Tábua (Noiz kontsultatua: 2020-06-21).
* ↑ (Portugesez) Martins Pais, Fátima Maria. «Sarah Beirão - um exemplo de vida» Academia.edu (Noiz kontsultatua: 2023-12-20).

## Kanpo estekak

* Datuak: Q10368384
# Sara Becker (aktorea)

Sara Becker Rodríguez (Txileko Santiago, Txile, 2002) aktore txiletarra da. Zineman, telebistan zein antzerkian aritzen da. 2023an, Goya Sarietarako izendatu zuten herrialde hartako lehen aktorea izan zen.

## Biografia

Neskatoa zela, Beckerrek Moira Miller-en jarduera-tailerretan parte hartu zuen. 2013. urtean, 11 urte zituela, Txileko telebista nazionalean (TVN) El regreso telebista-ekoizpenarekin bat egin zuen. Sofía Alcántara interpretatu zuen, Diego Alcántararen eta Victoria Mondragónen alaba zaharrena.
Hurrengo urtean arratsaldeko ekoizpenarekin bat egin zuen: El amor lo uso yo, Borja Velascorekin batera.
2023an, Goya sarietarako izendatu zuten Txileko lehen aktorea izan zen La contadora de películas filmarengatik.

## Filmografia
### Telesailak

Telesailak :
| Urtea | Telesaila | Rola | Kanala |
| 2013 | El regreso | Alcántara sofia | TBN (Txile) |
| 2014 | El amor lo manejo yo | Sara Medina | TBN (Txile) |
| 2017 | La Colombiana | Danae Rivas | TBN (Txile) |

### Serieak

Serieak :
| Urtea | Seriea | Rola | Kanala |
| 2018 | La Cacería: Las niñas de Alto Hospicio | Paulina | Mega (Txile) |
| 2021 | No nos quieren ver | Katalina Pérez | Mega (Txile) |
| 2023 | Juego de ilusiones | Penelope | Mega (Txile) |

### Zinema

* Princesita (2018)
* La contadora de películas (2023)

## Sariak eta izendapenak
### Goya sariak

| Urtea | Kategoria | Filma | Emaitza | Ref. |
| 2024 | Aktore berri onena | La contadora de películas | Izendatua | |

## Erreferentziak

* ↑ Sara Becker: "Gracias a mujeres como Mª Margarita y Mª Magnolia, hoy podemos vivir sin ser ciudadanas de segunda clase".
* 1 2 Sara Becker, la primera actriz chilena nominada a los Goya: Estoy feliz, orgullosa, anonadada. El Mostrador 19 de diciembre de 2023.
* 1 2 (Gaztelaniaz) «Lista completa de premiados y nominados en los Premios Goya 2024» www.antena3.com 2024-02-10 (Noiz kontsultatua: 2024-02-11).
* ↑ M, Constanza Moncada. (2024-02-09). «Todas las facetas de Sara Becker, la primera actriz chilena en ser nominada a los Premios Goya» La Tercera (Noiz kontsultatua: 2024-02-11).
* ↑ (Gaztelaniaz) T13. (2024-02-08). «Sara Becker, la primera actriz chilena en ser nominada a un Goya» https://www.facebook.com/teletrece (Noiz kontsultatua: 2024-02-11).
* ↑ «Sara Becker y rol en serie 'No nos quieren ver': "Sentí un compromiso enorme desde que supe el tema"» Página 7 (Noiz kontsultatua: 2024-02-11).

## Kanpo estekak

* Datuak: Q17477926
# Sara Balzer

Sara Balzer (Estrasburgo, Frantzia, 1995eko apirilaren 3a) eskriman aritzen den kirolari frantziarra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Sablea-taldeka kategorian, Frantzia ordezkatuz; Frantzia ROCeko taldearen (urrezko domina) atzetik eta Hego Koreako taldearen (brontzezko domina) aurretik sailkatu zen.
Tokion, honako hauek osatzen zuten taldea: Sara Balzer, Cécilia Berder, Manon Brunet eta Charlotte Lembachek.
2024ko Udako Olinpiar Jokoetan, Parisen, zilarrezko domina eskuratu zuen banakako proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Sablea taldeka |
| 2024 | Paris ( Frantzia) | 02 ! | Sablea banaka |

## Erreferentziak

* ↑ «Sara Balzer» olympedia.org (Ingelesez)
* ↑ "Sara Balzer" olympics.com (Gaztelaniaz)

## Kanpo estekak

* Datuak: Q30321059
* Multimedia: Sara Balzer / Q30321059
# Sarah Childress Polk

Sarah Childress Polk (Murfreesboro, Tennessee, 1803ko irailaren 4 – Nashville, Tennessee, 1891ko abuztuaren 14), James K. Polk Ameriketako Estatu Batuetako presidentearen emaztea zen. 1845tik 1849ra AEBtako lehen dama izan zen.
* Datuak: Q234285
* Multimedia: Sarah Childress Polk / Q234285
# Sarah Churchill (aktorea)

Sarah Millicent Hermione Touchet-Jesson, Audley baronesa (Spencer-Churchill jaio zen ; 1914ko urriaren 7a - 1982ko irailaren 24a) britainiar aktore eta dantzaria izan zen eta Winston Churchillen alaba izateagatik da ezaguna, 1940 eta 1945 bitartean 1951 eta 1955 bitartean lehen ministro izan zena.

## Filmografia

* Who's Your Lady Friend? (1937)
* Spring Meeting (1941)
* He Found a Star (1941)
* Fatal Symphony (1947)
* Daniele Cortis (1947)
* All Over the Town (1949)
* Royal Wedding (1951)
* Fabian of the Yard (1954)
* Serious Charge (1959)

## Kanpo estekak

* Sarah Churchillen katalogoa (Churchill Archives Centre)
* Imdb
* Datuak: Q2405785
* Multimedia: Sarah Churchill (actress) / Q2405785